Тэ тигущыIалъэхэм яхьылIагъэр арымэ, тилъэхъан адыгэ лексикографием гъэхъагъэу иIэхэм ямылъытыгъэу, ащ нахь мэхапIэу иIэр цитациер зэримакIэр ары. Анахьэу текст щысэхэр зыщагъэфедагъэр АУГУ-р ары. АЗГУ-м ехьылIагъэр арымэ, адыгэ тхакIохэм япроизведениехэм къахэхыгъэ щысэхэр зэрэщамыгъэфедэрэр мыхъужьы хъумэ къызэрагъэшъыпкъэжьрэр фразеологизмэхэр, гущыIэжъхэр, фольклорым къыхэхыгъэ цитатэхэр бэу къызэрэщагъэлъагъорэр ары. ЕтIани гущыIэхэм ямэхьанэ нахьышIоу къыбгурыIонымкIэ ащ щагъэфедэгъэ сурэтхэм яшIогъэшхо къэкIо. Ау зэхэф гущыIалъэм ипшъэрылъхэр ыгъэцэкIагъэу зыплъытэн фаер стиль зэфэшъхьафхэр лъапсэу зиIэхэм къахэхыгъэ цитатэхэмкIэ гущыIэм имэхьанэ къэгъэшъыпкъагъэ зыхъукIэ ары. Ар зэшIохыгъэ зыхъущтыр лексикэ-фразеологие картотекэр зэхэгъэуцуагъэ хъумэ ары ныIэп.